|  |  |  |
| --- | --- | --- |
| ГРБОВИ ЗА МЕМОРАНДУМ | Република Сeрбия  Автономна Покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад | |
|  | Число: 128-90-455/2018-05 | Датум: 07.03.2018. |

На основи члeна 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини - национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней Покраїни Войводини («Службени новини АПВ», число 6/17), члена 3. Покраїнскей скупштинскей одлуки о додзельованю буджетних средствох орґанизацийом националних меншинох – националних заєднїцох («Службени новини АПВ», число 14/2015), а у вязи зоз Покраїнску скупштинску одлуку о буджету Автономней Покраїни Войводини за 2018. рок («Службени новини АПВ», число 57/2017), Покраїнски секретарият за образованє, предписаня, управу и национални меншини - национални заєднїци розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ПРОГРАМОХ И ПРОЄКТОХ ЗДРУЖЕНЬОХ У ОБЛАСЦИ ОСНОВНОГО И ШТРЕДНЬОГО ОБРАЗОВАНЯ И ЗА СОФИНАНСОВАНЄ ОРҐАНИЗАЦИЙОХ НАЦИОНАЛНИХ МЕНШИНОХ – НАЦИОНАЛНИХ ЗАЄДНЇЦОХ У АП ВОЙВОДИНИ ЗА 2018. РОК**

Покраїнски секретарият за образованє, предписаня, управу и национални меншини - национални заєднїци (у дальшим тексту: Секретарият), у складзе зоз Финансийним планом и финансийнима можлївосцами у буджетним 2017. року, будзе финансовац и софинансовац здруженя зоз шедзиском на териториї АП Войводини, за програми и проєкти у обласци основного и штреднього образованя у АП Войводини у суми **362.500,00** динари и у обласци активносцох и роботи орґанизацийох националних меншинох у суми **1.800.000,00 динари.**

***I) РОЗПОДЗЕЛЬОВАНЄ СРЕДСТВОХ У ОБЛАСЦИ ОБРАЗОВАНЯ***

Право участвовац на Конкурсу маю здруженя зоз шедзиском на териториї АП Войводини хтори як єден зоз цильох здружованя зоз Статутом предвидзели активносци у обласци образованя.

Средства у суми **362.500,00** динари наменєни за финансованє и софинансованє шлїдуюцих приоритетох:

1. модернизация образовно-воспитней роботи;
2. усоглашованє образованя з потребами тарґовища роботи;
3. пестованє мултикултуралносци/интеркултуралносци и традициї, мацеринского язика припаднїкох националних меншинох – националних заєднїцох;
4. потримовка инклузивному образованю и превенция вчасного напущованя формалного образованя;
5. стимулованє звонканаставних активносцох.

Критериюми за додзельованє средствох тоти:

1 ) одвит на тему програми/проєкту;

2 ) уплїв предложеней програми/проєкту;

3 ) компетентносц предкладача и потерашнє искуство.

Потребна документация яку ше подноши ґу прияви:

1. фотокопию ришеня о упису до реґистру при Аґенциї за привредни реґистри;
2. фотокопию потвердзеня о порцийним идентификацийним чишлє;
3. фотокопию виводу зоз Статута здруженя або сновательного акту (у яким утвердзене же

ше цилї здруженя витворює у обласци хтора предвидзена зоз конкурсом), хтору оверело здуженє.

***II) РОЗПОДЗЕЛЬОВАНЄ СРЕДСТВОХ У ОБЛАСЦИ АКТИВНОСЦОХ ОРҐАНИЗАЦИЙОХ НАЦИОНАЛНИХ МЕНШИНОХ – НАЦИОНАЛНИХ ЗАЄДНЇЦОХ***

Право участовац на Конкурсу маю реґистровани правни особи – орґанизациї и здруженя припаднїкох етнїчних заєднїцох зоз шедзиском на териториї Автономней Покраїни Войводини, чия ше дїялносц засновює на очуваню и пестованю националного и културного идентитету або чия ше дїялносц засновює на очуваню и унапредзованю медзинационалней толеранциї зоз териториї Автономней Покраїни Войводини, хтори ше занїмаю:

* з очуваньом и пестованьом язика, народних обичайох и старих ремеслох;
* з пестованьом и стимулованьом народней творчосци;
* з орґанизацию програмох и проєктох мултикултуралного характеру пре розвиванє духа толеранциї;
* з представяньом културних доброх од окремней значносци за национални заєднїци;
* зоз защиту и презентацию фолклорного нашлїдства;
* з пестованьом литературней, драмскей, сценскей, музичней и подобовей творчосци;
* з орґанизацию мемориялох, фестивалох, манифестацийох, ювилейох, колонийох, кампох;
* з пестованьом и розвойом аматеризму;
* з науковима и другима виглєдованями;
* з пестованьом сотруднїцтва з матичнима жемами и другима формами медзинародного сотруднїцтва;
* з видавательством у обласци правох националних заєднїцох- националних меншинох;
* з очуваньом и пестованьом медзинационалней толеранциї;
* з очуваньом и пестованьом националного и културного идентитету припаднїкох ромскей националней заєднїци пре реализацию афирмативних мирох и процесох за интеґрацию Ромох;
* з орґанизованьом семинарох, конференцийох и других формох наукових и едукативних сходох, односно културних, образовних, спортских и других манифестацийох;
* з другима програмама и проєктама хтори унапрямени на витворйованє правох националних меншинох.

Средства у суми **1.800.000,00 динари** наменєни за софинансованє:

-порядней дїялносци;

-набавки опреми и

-програмох и проєктох орґанизацийох националних меншинох - националних заєднїцох з териториї Автономней Покраїни Войводини.

Критериюми за додзельованє средствох тоти:

- процентуалне участвованє поєдиней националней меншини-националней заєднїци у вкупней меншинскей популациї у АП Войводини;

- численосц єй орґанизацийох и їх активносцох у чиїм ше софинансованю участвує;

- вкупни материялни трошки;

- просторни характер и значносц манифестациї або проєкту (медзинародни, мултиетнїчни, од ширшого значеня, медзиопштински, локални итд.);

- часово тирванє манифестациї або проєкту;

- число учашнїкох манифестациї або проєкту;

- интересованє и нащивеносц публики;

- континуитет и порядне отримованє манифестациї;

- медийни публицитет (телевизийни и радио преноси або знїмки, информованє преси и други способи презентациї);

- провадзаци и дополнююци активносци (окремни наступ и представянє побиднїкох, ґала вечари, видаванє зборнїкох, каталоґох и других публикацийох и под.);

- число занятих особох у подношитeля вимаганя;

- други активносци, манифeстациї и програми хтори орґанизує подношитeль вимаганя;

- финансованє манифeстацийох з боку других орґанох, орґанизацийох, фондох, спонзорох або донаторох зоз жeми або иножeмства.

Потребна документация яку ше подноши ґу прияви:

1. Фотокопия ришеня о упису до реґистру при Аґенциї за привредни реґистри;
2. Потвердзеня о порцийним идентификацийним чишлє (ПИЧ);
3. Доказ о отвореним рахунку при дїловней банки або доказ о отвореним рахунку при Управи за трезор з назначеньом єдинственого числа хаснователя явних средствох при Управи (ЄЧ ХЯС).

**ЗАЄДНЇЦКИ УСЛОВИЯ КОНКУРСУ:**

* Прияви ше подноши лєм на конкурсних формуларох Секретарияту, за наменки яки предвидзени з тим конкурсом - за обласц образованя формулар 1, за обласц националних меншинох-националних заєднїцох формулар 2;
* На Конкурс ше нє можу приявйовац директни буджетни хаснователє;
* Нєблагочасни прияви, нєподполни прияви або нєправилно пополнєни прияви, прияви хтори нє поднєсли овласцени особи, як анї прияви хтори нє предмет Конкурсу ше нє будзе розпатрац;
* Прияви учашнїкох на Конкурсу хторим додзелєни средства на основи предходних конкурсох Секретарияту, а хтори нє вимирели превжати обовязки по тих конкурсох або нє вимагали благочашнє од Секретарияту предлужованє термину за реализацию средствох яки достати по основи скорейших конкурсох Секретарияту ше нє будзе розпатрац.
* Секретарият затримує право од подношителя вимаганя питац, по потреби, додатну документацию або информациї або висц на саме место, односно за додзельованє средствох одредзиц виполньованє дополнююцих условийох;
* Секретарият нє ма обовязку обгрунтовац свойо одлуки;
* Процв Одлуки о додзельованю средствох нє мож уложиц жалбу;
* Прияви на конкурс ше подноши од дня обявйованя Конкурсу, а найпознєйше по 15. новембер 2018. року;
* Седстава по конкурсу ше будзе розподзельовац по утрошок средствох яки опредзелєни зоз Конкурсом, у чаше 45 дньох од подношеня прияви;
* Прияви и приложену документацию ше подношительом нє враца;
* Єдна правна особа може поднєсц найвецей єдну прияву.

**СПОСОБ ПОДНОШЕНЯ ПРИЯВИ**

* Форулар 1 и формулар 2 прияви як и текст Конкурсу мож превжац од дня обявйованя Конкурсу у просторийох Секретарияту (канцелария 63/I) або на web адреси Секретарияту [www.puma.vojvodina.gov.rs](http://www.puma.vojvodina.gov.rs)
* Прияви на конкурс ше подноши на сербским язику або на язику националней меншини-националней заєднїци хтори ше службено хаснує у роботи орґанох Автономней Покраїни Войводини.
* Прияви ше подноши:

1 ) особнє з придаваньом на писарнїцу покраїнских орґанох управи у Новим Садзе;

2 ) по пошти на адресу: *Покраїнски секретарият за образованє,предписаня управу и национални меншини – национални заєднїци 21000 Нови Сад, Булевар Михайла Пупина 16. З НАЗНАЧЕНЬОМ: За конкурс за финансованє и софинансованє проєктох у обласци образованя або*

*За конкурс за софинансованє активносцох и роботи орґанизацийох националних меншинох*

|  |
| --- |
| **ПРИМЕНЬОВАНЄ ЗАКОНА О ЯВНИХ НАБАВКОХ** |

Кед ше на хасновательох средствох Конкурсу применює член 2. пасус 1. точка 2) Закона о явних набавкох («Службени глашнїк Републики Сербиї», число 124/2012, 14/2015, 68/2015), односно кед ше средства яки витворени по тим конкурсу будзе хасновац за набавку роботох, доброх або услугох, а учасц тих средствох твори вецей як 50% вредносци набавки, хаснователя средствох ше будзе тримац за наручителя и вон ма обовязку применьовац Закон о явних набавкох.

**ОЦЕНЬОВАНЄ ПРОЄКТОХ И ОДЛУЧОВАНЄ О ДОДЗЕЛЬОВАНЮ СРЕДСТВОХ**

* Поднєшени прияви будзе розпатрац Комисия хтору формує покраїнски секретар за образованє, предписаня, управу и национални меншини - национални заєднїци;
* Ришенє о розподзельованю средствох приноши покраїнски секретар, на основи предкладаня Конкурсней комисиї;
* Покраїнски секретарият за образованє, предписаня, управу и национални меншини - национални заєднїци, заключи контракт о финансованю, односно софинансованю з подношителями приявох хторим одобрени средства.
* Резултати конкурсу ше обяви на урядовей web адреси Секретарияту.

**ПОКРАЇНСКИ СЕКРЕТАР,**

Михаль Нїлаш, с.р.